CELEX: 32006R0426
Language: sk
Date: 2006-03-09 00:00:00
Title: Nariadenie Rady (ES) č. 426/2006 z  9. marca 2006 , ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

16.3.2006   
            
            
               SK
            
            
               Úradný vestník Európskej únie
            
            
               L 79/1
            
         
      NARIADENIE RADY (ES) č. 426/2006
   z 9. marca 2006,
   ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 26,
   so zreteľom na návrh Komisie,
   keďže:
   
               (1)
            
            
               V kombinovanej nomenklatúre v prílohe I k nariadeniu Rady (EHS) č. 2658/87 (1), sa na všeobecnom základe a na neurčitý čas pozastavuje clo na niektoré druhy tovaru 27. kapitoly, ak je určený na špecifické spracovanie a ak sú splnené určité podmienky ustanovené v nariadení Komisie (EHS) č. 2454/93 z 2. júla 1993 zavádzajúcom ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (2).
            
         
               (2)
            
            
               Niektoré odpadové oleje určené na recykláciu a zatriedené do číselného znaku KN 2710 99 00 nie sú v súčasnosti oslobodené od tohto cla.
            
         
               (3)
            
            
               Predovšetkým z dôvodov ochrany životného prostredia súvisiacich s opätovným spracovaním použitých olejov by mali odpadové oleje a oleje patriace do tej istej skupiny podliehať rovnakému sadzobnému zaobchádzaniu, ak sú splnené všetky technické a zákonné podmienky. Je preto v záujme Spoločenstva rozšíriť na všeobecnom základe a na neurčitý čas pozastavenie cla na tieto výrobky.
            
         
               (4)
            
            
               Nariadenie (EHS) č. 2658/87 by sa preto malo zmeniť a doplniť.
            
         
               (5)
            
            
               Keďže zmeny a doplnenia zavedené týmto nariadením by sa mali uplatňovať od rovnakého dátumu ako kombinovaná nomenklatúra na rok 2006, ustanovená nariadením Komisie (ES) č. 1719/2005 (3), je nevyhnutné, aby toto nariadenie nadobudlo účinnosť bezodkladne a uplatňovalo sa od 1. januára 2006,
            
         PRIJALA TOTO NARIADENIE:
   Článok 1
   V druhej časti (Zoznam colných sadzieb) V. triedy kapitoly 27 prílohy I k nariadeniu (EHS) č. 2658/87 sa údaj v treťom stĺpci pri číselnom znaku KN 2710 99 00 nahrádza takto:
   
      „3,5 (4)
      
   
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. marca 2006
      
         
            Za Radu
         
         
            predseda
         
         J. PRÖLL
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 267/2006 (Ú. v. EÚ L 47, 17.2.2006, s. 1).
   
      (2)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 215/2006 (Ú. v. EÚ L 38, 9.2.2006, s. 11).
   
      (3)  Ú. v. EÚ L 286, 28.10.2005, s. 1.
   
      (4)  Colná sadzba na všeobecnom základe sa pozastavuje na neurčitý čas pre výrobky určené na špecifické spracovanie (číselný znak TARIC 2710990010). Toto pozastavenie cla podlieha splneniu podmienok ustanovených v príslušných právnych predpisoch Spoločenstva [pozri články 291 až 300 nariadenia Komisie (EHS) č. 2454/93 (Ú. v. ES L 253, 11.10.1993, s. 1) a následné zmeny a doplnenia].“